Aldani mägismaa

Aldani mägismaa (vene keeles Алданское нагорье) on mägismaa Euraasia idaosas Venemaal Oljokma ja Utšuri jõe vahel.

Koosneb Aldani kilbi gneissidest ja kiltkividest.

Aldani mägismaal on raua, vase, kulla, kivisöe ja vilgukivi leiukohad.

Mägismaal on tasased jõgedevahelised kiltmaad kõrgusega kuni 1 km ning Lääne-Jangi, Sunnagõni ja Ket-Kapi mäeahelik.

Mägede nõlvadel kõrguseni 1200–1300 m kasvavad lehisemetsad, kõrgemal on mägitundra.

Kategooria:Aasia mägismaad
Kategooria:Venemaa geograafia